OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

KLASA: 003-05/18-01/ \_\_\_\_
URBROJ: 2178/01-17-18- \_\_\_\_

U Slavonskom Brodu, 17. svibnja 2018. godine

 Na temelju članka 13. Zakona o pravu na pristup informacijama (NN 25/13 i 85/15), ravnateljica Obrtničke škole Slavonski Brod, Vladimira Nazora 9, 35 000 Slavonski Brod, Anita Holub, prof., donijela je sljedeću

ODLUKU

o imenovanju službenika za informiranje

Članak 1.

Odlukom o imenovanju službenika za informiranje u Obrtničkoj školi Slavonski Brod KLASA:602-03/16-01/229, URBROJ:2178/01-17-16/1651 službenikom za informiranje imenovana je Ankica Lopojda, mag.iur., zaposlena na radnom mjestu tajnice Škole.

Članak 2.

Ovom Odlukom imenuje se novi službenik za informiranje u Obrtničkoj školi Slavonski Brod kao tijelu javne vlasti, a sukladno odredbama Opće uredbe o zaštiti podataka (EU) 2016/679.

Članak 3.

Službenik za informiranje je posebna službena osoba mjerodavna za rješavanje ostvarivanja prava na pristup informacijama.

Članak 4.

Službenikom za informiranje u Obrtničkoj školi Slavonski Brod imenuje se Mia Vrljić, magistra pedagogije i magistra sociologije, zaposlena na radnom mjestu pedagoga.

Članak 5.

Sukladno članku 13. Zakona o pravu na pristup informacijama službenik za informiranje:

a) obavlja poslove redovitog objavljivanja informacija, sukladno unutarnjem ustroju tijela javne vlasti, kao i rješavanju pojedinačnih zahtjeva za pristup informacijama i ponovne uporabe informacija,

b) unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koje se odnose na tijela javne vlasti,

c) osigurava neophodnu pomoć podnositeljima zahtijeva u vezi s ostvarivanjem prava utvrđenih Zakonom o pravu na pristup informacijama.

Članak 6.

Službenik za informiranje poduzima sve radnje i mjere potrebne radi urednog vođenja Kataloga informacija, a za što je neposredno odgovoran ravnatelju Škole kao čelniku tijela javne vlasti.

Članak 7.

 Ova Odluka stupa na snagu danom donošenja.

 Ravnateljica

 Obrtničke škole Slavonski Brod

 Anita Holub, prof.

Dostavit:

1. Mia Vrljić

2. Povjereniku za informiranje

3. pismohrana